27 августалда тIобитIана Дагъистаналъул миллияб политикаялъул, информациялъул ва къватIисел бухьеназул министрлъун хIалтIулев вукIарав МухIамадсалихI Гусаев ракIалдещвезавиялъул митинг. Гьелда гIахьаллъана республикаялъул ва ведомствабазул, жамгIиял ва гIелмиял гIуцIабазул вакилзаби, ДРялъул Миннаца­лъул хIалтIухъаби. Митинг рагьана ДРялъул миллиял ишазул ра­хъалъ министрасул ишал тIуралей Татьяна Гамалейица. Гьелъ бицана МухIамадсалихI Гусаевасул гIумруялъул ва ишазул хIакъалъулъ.